
ΑΠΟΣΠΑΣΜΑ                        

Από το πρακτικό της με αριθ. 25ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 306/2026
Στην Λευκάδα σήμερα  στις 04 του μηνός Αυγούστου του έτους  2026,  ημέρα Τρίτη  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 21034/31.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 18ου θέματος της Η.Δ.

 Η κ. Μαργέλη Μαρία αποχώρησε πριν την συζήτηση του 13ου θέματος της Η.Δ. 
Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 5ο Εκτός Ημερησίας Διάταξης: Απόφαση Δ.Ε. για έγκριση μελέτης, τευχών δημοπράτησης του έργου και καθορισμός τρόπου εκτέλεσης του έργου:

«ΕΡΓΑ ΑΠΟΚΑΤΑΣΤΑΣΗΣ ΥΠΟΔΟΜΩΝ ΑΠΟ ΦΥΣΙΚΕΣ ΚΑΤΑΣΤΡΟΦΕΣ ΣΤΟΝ ΔΗΜΟ ΛΕΥΚΑΔΑΣ»

                                           Εισηγητής: Δρ. Ξενοφών Ν. Βεργίνης, Δήμαρχος
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, πήρε το λόγο και έθεσε υπόψη των μελών της Επιτροπής, τα εξής:
Σύμφωνα με τις ισχύουσες διατάξεις:

· Ν. 4412/08-08-2016 Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Ν. 4555/19-07-2018 Πρόγραμμα ΚΛΕΙΣΘΕΝΗΣ

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία. 
Με τη παρούσα μελέτη προβλέπονται να εκτελεστούν διάφορες εργασίες στις δημοτικές ενότητες Λευκάδας, Απολλωνίων και Ελλομένου προκειμένου να αποκατασταθούν οι ζημιές σε υποδομές που παρουσιάστηκαν μετά από έντονα καιρικά φαινόμενα. Αναλυτικά περιγράφονται παρακάτω οι θέσεις παρεμβάσεων ανα δημοτική ενότητα :

· Δημοτική Ενότητα Λευκάδας

· Καλαμίτσι, αποκατάσταση δρόμου προς θέση «Καβαλικευτά» και «Αβάλι»

Τα εν λόγω οδικά τμήματα, τα οποία εξυπηρετούν την πρόσβαση στις παραλίες Καβαλικευτά και Αβάλι, έχει υποστεί σοβαρές δομικές βλάβες λόγω των έντονων καιρικών φαινομένων και των ισχυρών βροχοπτώσεων που έπληξαν την περιοχή. Οι εν λόγω καταστροφές έχουν προκαλέσει καθιζήσεις σε καίρια σημεία του καταστρώματος, καθιστώντας την οδό επισφαλή για τη διέλευση οχημάτων και πεζών.

Το υφιστάμενο οδόστρωμα αποτελείται από ασφαλτοσκυρόδεμα, στο οποίο παρατηρούνται κατά τόπους φθορές και παλαιότερες επισκευές με σκυρόδεμα που αδυνατούν να ανταπεξέλθουν στα νέα δεδομένα του οδοστρώματος. Το συνολικό μήκος της απαιτούμενης παρέμβασης ανέρχεται σε 1.300μ.

Για την οριστική αποκατάσταση της οδού και τη θωράκιση έναντι μελλοντικών καιρικών φαινομένων, προτείνονται οι κάτωθι εργασίες:

·  Κατασκευή συρματοκιβωτίων (σαρζανέτ) σε δύο κρίσιμα τμήματα, συνολικού μήκους 60 μέτρων, για τη συγκράτηση των πρανών και την προστασία του φορέα της οδού από περαιτέρω διαβρώσεις.

· Προβλέπεται η αποκατάσταση των πληγέντων τμημάτων, όπως αυτά αποτυπώνονται στον χάρτη, με χρήση οπλισμένου σκυροδέματος (C16/20 ή ανάλογης κατηγορίας) με ενίσχυση δομικού πλέγματος. Η συγκεκριμένη τεχνική λύση επιλέγεται λόγω της έλλειψης συνεκτικότητας του υπεδάφους στην περιοχή, η οποία απαιτεί αυξημένη δομική ακαμψία για την αποτροπή μελλοντικών αστοχιών. 

· Σημειακή αποκατάσταση τοπικών βλαβών(οπών και μικρότερων καθιζήσεων) Διάστρωση ισοπεδωτικής στρώσης για την αποκατάσταση των κλίσεων και την άρση των καθιζήσεων, και εν συνεχεία διάστρωση στρώσης κυκλοφορίας από ασφαλτοσκυρόδεμα.

· Εγκατάσταση στηθαίων ασφαλείας στα σημεία με αυξημένο κίνδυνο και οριζόντια σήμανση (διαγράμμιση) με ανακλαστική βαφή στο τμήμα από το πέρας του οικισμού έως τις ακτές, προς διασφάλιση της οδικής ασφάλειας των χρηστών.

· Νικιάνα, δρόμος από θέση «Φραξί ή Κάμπος» προς Αγίους Πατέρες

Το οδικό τμήμα που συνδέει τη θέση «Φραξι» (Κάμπος) με τους Αγίους Πατέρες, συνολικού μήκους 3.270 μέτρων περίπου και μεταβλητού πλάτους, έχει υποστεί σοβαρές φθορές λόγω των έντονων βροχοπτώσεων. Τα ακραία καιρικά φαινόμενα προκάλεσαν αστοχίες στο οδόστρωμα, καθιστώντας την αποκατάσταση της βατότητας και της οδικής ασφάλειας επιβεβλημένη.

Οι προτεινόμενες εργασίες αποκατάστασης περιλαμβάνουν τα εξής στάδια:

· Αποψίλωση της βλάστησης (θάμνων και αυτοφυών φυτών) κατά μήκος του οδικού άξονα, με χρήση μηχανικών μέσων ή χειρωνακτικά, για την απελευθέρωση της διατομής και την ασφαλή διέλευση των οχημάτων και των μηχανημάτων έργου.

· Καθαρισμός και μόρφωση τάφρων απορροής ομβρίων υδάτων, με στόχο την αποτελεσματική διαχείριση της επιφανειακής απορροής και την προστασία του καταστρώματος από μελλοντικές διαβρώσεις.

· Διάστρωση ασφαλτικής στρώσης για την εξομάλυνση του καταστρώματος.

· Απόλπαινα, από επαρχιακή οδό Λευκάδας – Τσουκαλάδων προς επαρχιακή οδό Λευκάδας - Καρυάς

Το υπό μελέτη τμήμα αποτελεί έναν ασφαλτοστρωμένο οδικό άξονα συνολικού μήκους 800 μέτρων και μεταβλητού πλάτους, ο οποίος συνδέει την επαρχιακή οδό Λευκάδας–Τσουκαλάδων με την επαρχιακή οδό Λευκάδας–Καρυάς. Το οδόστρωμα έχει υποστεί σημαντικές φθορές (λακκούβες/οπές) λόγω των έντονων βροχοπτώσεων, οι οποίες έχουν επηρεάσει τη βατότητα και την ασφάλεια της κυκλοφορίας.

Για την αποκατάσταση της ομαλής λειτουργίας της οδού, προβλέπονται οι ακόλουθες εργασίες:

· Καθαρισμός και κατάλληλη προετοιμασία των υφιστάμενων φθορών (οπών) για τη διασφάλιση της σωστής πρόσφυσης των νέων υλικών.

·  Διάστρωση στρώσης ασφάλτου στο σύνολο του τμήματος, με σκοπό την πλήρη εξομάλυνση του καταστρώματος, την αποκατάσταση των κλίσεων και την εξάλειψη των υφιστάμενων βλαβών.

· Απόλπαινα, από θέση «Νταμάρι» προς δεξαμενή

Το υπό μελέτη τμήμα αποτελεί έναν ασφαλτοστρωμένο οδικό άξονα συνολικού μήκους 750 μέτρων και μεταβλητού πλάτους, ο οποίος ξεκινάει από την  επαρχιακή οδό Λευκάδας–Τσουκαλάδων και κατευθύνεται προς την δεξαμενή της Απόλπαινας. Το οδόστρωμα έχει υποστεί σημαντικές φθορές (λακκούβες/οπές) λόγω των έντονων βροχοπτώσεων, οι οποίες έχουν επηρεάσει τη βατότητα και την ασφάλεια της κυκλοφορίας.

Για την αποκατάσταση της ομαλής λειτουργίας της οδού, προβλέπονται οι ακόλουθες εργασίες:

· Καθαρισμός και κατάλληλη προετοιμασία των υφιστάμενων φθορών (οπών) για τη διασφάλιση της σωστής πρόσφυσης των νέων υλικών.

·  Διάστρωση στρώσης ασφάλτου στο σύνολο του τμήματος, με σκοπό την πλήρη εξομάλυνση του καταστρώματος, την αποκατάσταση των κλίσεων και την εξάλειψη των υφιστάμενων βλαβών.

· Ενετικός δρόμος, από περιοχή «Πασά» μέχρι θέση «Γαζάτο»

Η υπό εξέταση οδός, γνωστή ως «Ενετικός Δρόμος», συνδέει το Περιγιάλι (Δ.Ε. Ελλομένου) με τη Νικιάνα (Δ.Ε. Λευκάδας), με συνολικό μήκος διαδρομής 3,5 χιλιόμετρα. Λόγω των έντονων βροχοπτώσεων και των ακραίων καιρικών φαινομένων που έπληξαν την περιοχή, το οδόστρωμα έχει υποστεί σοβαρές καθιζήσεις και δομικές αστοχίες.

Οι απαιτούμενες παρεμβάσεις εντοπίζονται σε επτά (7) επιμέρους τμήματα, συνολικού μήκους 800 μέτρων, καθώς και σε δύο (2) επιπλέον σημειακές βλάβες (οπές), και περιλαμβάνουν τις κάτωθι εργασίες:

· Αποξήλωση των υφιστάμενων κατεστραμμένων ασφαλτικών στρώσεων και διενέργεια γενικών εκσκαφών για την πλήρη απομάκρυνση του ακατάλληλου υπεδάφους.

·  Κατασκευή εξυγιαντικών στρώσεων με κατάλληλα υλικά προέλευσης λατομείου, με σκοπό τη δημιουργία σταθερού υποβάθρου ικανού να φέρει τα κυκλοφοριακά φορτία.

·  Κατασκευή νέας ασφαλτικής στρώσης κυκλοφορίας στα σημεία παρέμβασης, διασφαλίζοντας την ομαλή σύνδεση με το υφιστάμενο οδόστρωμα και την ασφαλή διέλευση των οχημάτων.

· Τσουκαλάδες, θέση Καλαβρός

Θα αποκατασταθούν δύο τμήματα, συνολικού μήκους 550 μέτρων. Ο δρόμος είχε συντηρηθεί κατά το παρελθόν με τη χρήση θραυστού υλικού (χαλίκι) από λατομεία της ευρύτερης περιοχής. Λόγω των πρόσφατων έντονων καιρικών φαινομένων, η υποδομή υπέστη σημαντική διάβρωση, με αποτέλεσμα δημιουργία προβλημάτων στη βατότητα.

Για την οριστική αποκατάσταση και θωράκιση της οδού, προβλέπονται οι κάτωθι εργασίες:

· Εκτέλεση εργασιών αποψίλωσης θάμνων και φυτών με χρήση αυτοκινούμενου μηχανήματος, για την πλήρη απελευθέρωση της οδού και τη διασφάλιση της ανεμπόδιστης πρόσβασης.

·  Μόρφωση και καθαρισμός τάφρων απορροής υδάτων στο έρεισμα της οδού, για την αποτελεσματική διαχείριση της επιφανειακής απορροής και την προστασία του καταστρώματος από μελλοντική διάβρωση.

· Ισοπέδωση του καταστρώματος με χρήση διαμορφωτήρα γαιών για την επίτευξη των απαιτούμενων κλίσεων.

· Διάστρωση και συμπύκνωση στρώσης οδοστρωσίας.

· Διάστρωση ασφαλτοσκυροδέματος κυκλοφορίας.

· Εγκιβωτισμός του τελικού ασφαλτικού καταστρώματος με σκυρόδεμα, για την πλευρική στήριξη και τη διασφάλιση της αντοχής της οδού έναντι των τοπικών γεωτεχνικών συνθηκών.

.

· Φρύνι, δρόμος προς Άγιο Ιωάννη

Ο οδικός άξονας που συνδέει τον οικισμό του Φρυνίου με την περιοχή του Αγίου Ιωάννη, συνολικού μήκους 1.590 μέτρων και μεταβλητού πλάτους, έχει υποστεί σημαντικές φθορές στο ασφαλτικό του κατάστρωμα. Οι ζημιές οφείλονται άμεσα στα έντονα καιρικά φαινόμενα και τις ισχυρές βροχοπτώσεις που έπληξαν την περιοχή, οι οποίες προκάλεσαν φαινόμενα αποσάθρωσης και ρηγματώσεων, καθιστώντας την οδό δυσχερή για τους χρήστες.

Για την αποκατάσταση της λειτουργικότητας της οδού και τη διασφάλιση της οδικής ασφάλειας, προβλέπονται τμηματικές αποκαταστάσεις κατά μήκος της οδού. Οι εργασίες που θα πραγματοποιηθούν είναι οι εξής:

 Διάστρωση στρώσης ασφάλτου για την πλήρη εξομάλυνση του καταστρώματος και την άρση των φθορών που προκλήθηκαν από την κακοκαιρία. Η παρέμβαση στοχεύει στην αποκατάσταση της οδού και στην ομαλή διαχείριση της κυκλοφορίας, αποτρέποντας την περαιτέρω διείσδυση όμβριων υδάτων στο υπόστρωμα.

· Κάμπος Άγιου Ιωάννη

Το οδικό δίκτυο στην περιοχή του Κάμπου Αγίου Ιωάννη έχει πληγεί καίρια από τα πρόσφατα έντονα καιρικά φαινόμενα. Η περιοχή παρουσίασε έντονα πλημμυρικά φαινόμενα, τα οποία προκάλεσαν σημαντικές διαβρώσεις στο οδόστρωμα και κατέστησαν επιβεβλημένη την ολοκληρωμένη παρέμβαση τόσο στην οδοποιία όσο και στα δίκτυα απορροής υδάτων.

Για την αποκατάσταση της βατότητας και τη θωράκιση της περιοχής από μελλοντικά πλημμυρικά συμβάντα, προβλέπονται οι ακόλουθες εργασίες:

·  Διάστρωση ασφαλτικής στρώσης, καθώς και οπλισμένης τσιμεντόστρωσης (όπου κρίνεται αναγκαίο σύμφωνα με τα γεωμετρικά χαρακτηριστικά της οδού), για την αποκατάσταση των φθορών και την εξομάλυνση του καταστρώματος, διασφαλίζοντας την ασφαλή κυκλοφορία των οχημάτων σε τμήματα οδών της περιοχής, που παρουσιάζουν βλάβες και χρήζουν άμεσης αποκατάστασης.

· Κατασκευή νέου δικτύου απορροής ομβρίων υδάτων, προσαρμοσμένου στις υδραυλικές απαιτήσεις της περιοχής. Η παρέμβαση περιλαμβάνει την τοποθέτηση των απαραίτητων αγωγών και φρεατίων υδροσυλλογής, ώστε να αποτρέπεται η συγκέντρωση και η ανεξέλεγκτη διάχυση υδάτων στο οδόστρωμα, εξαλείφοντας τα αίτια των πλημμυρικών φαινομένων.

· Άγιος Νικήτας

Ο δρόμος  που εξυπηρετεί την πρόσβαση προς τις εγκαταστάσεις του Βιολογικού Καθαρισμού του Αγίου Νικήτα παρουσιάζει σημαντικές φθορές στο κατάστρωμά του, οι οποίες προκλήθηκαν από την έντονη υδρολογική καταπόνηση (ισχυρές βροχοπτώσεις). Η συνδυαστική επίδραση των έντονων καιρικών φαινομένων με την κλίση του δρόμου έχει επιφέρει αποσαθρώσεις στο υφιστάμενο κατάστρωμα, το οποίο σε τμήματα είχε ενισχυθεί κατά το παρελθόν με στρώσεις σκυροδέματος.

Για την οριστική αποκατάσταση της ασφαλούς πρόσβασης προς τις εγκαταστάσεις, προγραμματίζεται παρέμβαση σε δύο (2) κρίσιμα τμήματα, η οποία περιλαμβάνει:

·  Καθαίρεση των παλαιών και φθαρμένων στρώσεων σκυροδέματος, οι οποίες δεν ανταποκρίνονται πλέον στις κυκλοφοριακές απαιτήσεις και τις συνθήκες απορροής υδάτων.

·  Διάστρωση νέων στρώσεων οδοστρωσίας, με σκοπό τη δημιουργία σταθερού και ομοιόμορφου υποβάθρου.

· Τελική ασφαλτόστρωση των τμημάτων για την αποκατάσταση της ομαλής βατότητας.

· Ο νέος ασφαλτοτάπητας θα εγκιβωτιστεί με περιμετρικά στοιχεία σκυροδέματος. Η τεχνική αυτή κρίνεται απαραίτητη για την προστασία των στρώσεων οδοστρωσίας από τη διαβρωτική επίδραση των υδάτων (λόγω της μεγάλης κλίσης του οδοστρώματος) και για τη διασφάλιση της μακροβιότητας του έργου.

· Προφήτης Ηλίας

Το εξεταζόμενο οδικό τμήμα, συνολικού μήκους 770 μέτρων και μεταβλητού πλάτους, αποτελεί μια σημαντική υποδομή η οποία έχει υποστεί σοβαρές φθορές λόγω των έντονων καιρικών φαινομένων και των ισχυρών βροχοπτώσεων που έπληξαν την περιοχή. Οι φθορές στο υφιστάμενο ασφαλτικό κατάστρωμα καθιστούν πλέον τη διέλευση των οχημάτων επισφαλή και δυσχερή.

Για την αποκατάσταση της οδού και την προστασία της υποδομής, προβλέπονται οι εξής εργασίες:

· Καθαρισμός των ερεισμάτων (αριστερά και δεξιά της οδού) από αγριόχορτα και θαμνώδη βλάστηση, με σκοπό την απελευθέρωση του εύρους κατάληψης και την απρόσκοπτη πρόσβαση των μηχανημάτων έργου.

· Διάστρωση ασφαλτικής στρώσης για την αποκατάσταση του οδοστρώματος και την εξάλειψη των βλαβών που προκλήθηκαν από την κακοκαιρία.

· Εγκιβωτισμός της στρώσης ασφάλτου με χρήση σκυροδέματος κατηγορίας C16/20 στα ερείσματα της οδού. Η επέμβαση αυτή κρίνεται απαραίτητη για τη σταθεροποίηση της ασφάλτου και τη θωράκιση της οδικής υποδομής έναντι της διήθησης των όμβριων υδάτων στο υπόστρωμα, αποτρέποντας περαιτέρω αποσαθρώσεις από μελλοντικά πλημμυρικά φαινόμενα.

· Δημοτική Ενότητα Ελλομένου

1. Άλατρο, 

Ο οδικός άξονας που συνδέει τον οικισμό των Χαραδιατίκων με τον οικισμό του Αλάτρου, συνολικού μήκους περίπου 6.300 μέτρων και μεταβλητού πλάτους, έχει υποστεί σημαντικές φθορές λόγω των πρόσφατων έντονων καιρικών φαινομένων και των ισχυρών βροχοπτώσεων.

Ειδικότερα, εντοπίζονται επιφανειακές βλάβες (ρηγματώσεις και λακκούβες) σε επιμέρους τμήματα συνολικού μήκους 600 μέτρων. Παράλληλα, σε απόσταση περίπου 270 μέτρων από την αρχή της διαδρομής, η υφιστάμενη ξηρολιθοδομή που συγκρατεί το πρανές του δρόμου έχει αποδιοργανωθεί, με αποτέλεσμα την κατάρρευση τμήματός της και τον άμεσο κίνδυνο αστάθειας του οδοστρώματος.

Για την οριστική αποκατάσταση της οδού και τη θωράκιση των υποδομών, προβλέπονται οι εξής εργασίες:

· Διάστρωση ασφαλτικής στρώσης κυμαινόμενου πάχους στα φθαρμένα τμήματα (συνολικού μήκους 600 μέτρων), για την εξομάλυνση του καταστρώματος και την αποκατάσταση της ασφαλούς κυκλοφορίας.

·  Κατασκευή συρματοκιβωτίων (σαρζανέτ) στο τελευταίο τμήμα του δρόμου, για τη σταθεροποίηση και συγκράτηση των πρανών της οδού.

· Καθαίρεση του κατεστραμμένου τμήματος της υφιστάμενης ξηρολιθοδομής και κατασκευή νέας, ισχυρότερης αργολιθοδομής. Η νέα κατασκευή θα ενισχυθεί με κατακόρυφα στοιχεία (κρυφες κολόνες) και οριζόντιες ζώνες (κρυφό σενάζ) από οπλισμένο σκυρόδεμα, προκειμένου να διασφαλιστεί η φέρουσα ικανότητα και η μόνιμη σταθερότητα του πρανούς.

2. Βλυχό

Η γεωμορφολογία του οικισμού του Βλυχού δημιουργεί σημαντικά προβλήματα κατά τη διαχείριση και την κίνηση των όμβριων υδάτων, τα οποία διέρχονται στο όπισθεν τμήμα των κατοικιών αναζητώντας διέξοδο προς τη θάλασσα. Η όδευση των υδάτων επιβαρύνεται καθοριστικά από το ιδιαίτερα χαμηλό υψόμετρο της περιοχής σε σχέση με τη μέση στάθμη της θάλασσας, γεγονός που περιορίζει δραστικά τις διαθέσιμες κλίσεις. Τα έντονα καιρικά φαινόμενα και οι ισχυρές βροχοπτώσεις επιτείνουν τα προβλήματα αυτά, προκαλώντας συχνά πλημμυρικά φαινόμενα στον οικισμό.

Για την αντιμετώπιση της κατάστασης και την οριστική προστασία της περιοχής, προβλέπονται τα ακόλουθα τεχνικά έργα:

·  Σε συνέχεια του ήδη κατασκευασμένου δικτύου (μήκους 100 μέτρων) και σε τμήμα μήκους 200 μέτρων περίπου, θα πραγματοποιηθεί επέκταση του αγωγού με χρήση σωλήνων δομημένου τοιχώματος μικρής διατομής. Η επιλογή αυτή υπαγορεύεται από τις οριακές κλίσεις που επιβάλλει η μικρή υψομετρική διαφορά με τη θάλασσα, συνοδευόμενη από την κατασκευή των αντίστοιχων φρεατίων υδροσυλλογής για την αποτελεσματική συγκέντρωση των υδάτων.

· Κατασκευή δύο (2) κάθετων, κιβωτιοειδών αγωγών οπλισμένου σκυροδέματος προς τη θάλασσα. Οι εν λόγω αγωγοί θα είναι κατάλληλα οπλισμένοι ώστε να φέρουν με ασφάλεια τα φορτία κυκλοφορίας που διέρχονται επάνω από αυτούς, διασφαλίζοντας την ανεμπόδιστη και ασφαλή εκτόνωση των υδάτων στον αποδέκτη.

3. Περιγιάλι

Ο αγροτικός δρόμος που συνδέει την δεξαμενή νερού του οικισμού Περιγιαλίου με τον δρόμο που οδηγεί στον οικισμό του Αλεξάνδρου, έχει υποστεί σημαντικές φθορές λόγω των πρόσφατων έντονων καιρικών φαινομένων και των ισχυρών βροχοπτώσεων με αποτέλεσμα τμήμα του πρανούς μήκους 30μ. ανάντι της οδού, να καταρρεύσει αποκόπτοντας την κυκλοφορία . Επίσης, παρουσιάζει επιφανειακές βλάβες (λακκούβες) σε επιμέρους τμήματα οι οποίες χρήζουν αποκατάστασης..

Για την οριστική αποκατάσταση της οδού και τη θωράκιση των υποδομών, προβλέπονται οι εξής εργασίες:

· Καθαίρεση των καταπτώσεων και τμηματική διαπλάτυνση της οδού για την τοποθέτηση  συρματοκιβωτίων (σαρζανέτ) και τη σταθεροποίηση και συγκράτηση των πρανών της οδού.

· Διαμόρφωση της οδού και τελική διάστρωση οπλισμένου σκυροδέματος σε μήκος 100μ. για την εξομάλυνση του καταστρώματος και την αποκατάσταση της ασφαλούς κυκλοφορίας.

4. Μικρός γιαλός

Ο εν λόγω ασφαλτοστρωμένος δρόμος έχει υποστεί σημαντικές βλάβες, παρουσιάζοντας εκτεταμένες ρηγματώσεις και καθιζήσεις σε αρκετά σημεία του μήκους του, οι οποίες οφείλονται στην έντονη υδρολογική καταπόνηση από τα πρόσφατα έντονα καιρικά φαινόμενα. Οι φθορές αυτές επηρεάζουν αρνητικά τη βατότητα και την ασφάλεια της κυκλοφορίας.

Για την οριστική αποκατάσταση των πληγέντων τμημάτων, προβλέπεται η εκτέλεση ολοκληρωμένων εργασιών οδοστρωσίας και ασφαλτικών, οι οποίες περιλαμβάνουν:

·  Εκσκαφή και πλήρης απομάκρυνση των κατεστραμμένων ασφαλτικών στρώσεων, καθώς και του ακατάλληλου/αστοχήσαντος υπεδάφους στα σημεία των καθιζήσεων.

·  Κατασκευή νέας στρώσης βάσης με κατάλληλα υλικά για τη διασφάλιση της φέρουσας ικανότητας της οδού.

· Εφαρμογή προεπάλειψης με ασφαλτικό γαλάκτωμα για την εξασφάλιση της ιδανικής πρόσφυσης μεταξύ των στρώσεων.

· Διάστρωση ισοπεδωτικής στρώσης ασφάλτου για την άρση των ανωμαλιών και την εξομάλυνση του καταστρώματος, ακολουθούμενη από τη διάστρωση της τελικής ασφαλτικής στρώσης κυκλοφορίας.

5. Νεοχώρι

Κατασκευή κυβοτοειδούς οχετού για την διευθέτηση των ομβρίων που διασχιζουν κάθετα την αγροτική οδό, και διάστρωση του εν λόγω τμήματος της οδού με οπλισμένο σκυρόδεμα μήκους 150μ μέσου πλάτους 3,50μ για την αποκατάσταση της αγροτικής οδού, μετά τις πρόσφατες πλημμύρες.

6. Γένι

Η κύρια δημοτική οδός που συνδέει τον οικισμό του Βλυχού με το Γένι, συνολικού μήκους τριών χιλιομέτρων περίπου, αποτελεί έναν βασικό άξονα κυκλοφορίας. Στο πρώτο χιλιόμετρο του δρόμου είχαν υλοποιηθεί κατά το παρελθόν αντίστοιχες εργασίες διευθέτησης ομβρίων υδάτων και διάστρωσης ασφαλτοτάπητα.

Ωστόσο, στα επόμενα δύο χιλιόμετρα η υποδομή έχει υποστεί σοβαρές αστοχίες και εκτεταμένες φθορές που προκλήθηκαν άμεσα από τα πρόσφατα έντονα καιρικά φαινόμενα και τις ισχυρές βροχοπτώσεις. Λόγω της κακοκαιρίας, τα ανοιχτά κανάλια απορροής όμβριων υδάτων που διέρχονται κάθετα στην οδό υπερχείλισαν και διαχύθηκαν ακανόνιστα στο οδόστρωμα, προκαλώντας σοβαρή υποσκαφή και αποσάθρωση της δομής του, με παράλληλο κίνδυνο πρόκλησης ατυχημάτων.

Για την οριστική αποκατάσταση των ζημιών, την άρση της επικινδυνότητας και την προστασία του οδικού δικτύου από μελλοντικά πλημμυρικά φαινόμενα, προβλέπεται η κατασκευή δώδεκα (12) επιμέρους τεχνικών έργων, τα οποία περιλαμβάνουν:

· Κατασκευή σωληνωτών οχετών και μικρών κιβωτιοειδών οχετών για την ελεγχόμενη και ασφαλή διέλευση των υδάτων κάτω από το οδόστρωμα, συνοδευόμενη από την κατασκευή των απαραίτητων φρεατίων αποστράγγισης και υδροσυλλογής, ώστε να αποτραπεί η επαναλαμβανόμενη καταστροφή από τα όμβρια ύδατα.

·  Εργασίες πλήρους αποκατάστασης και επαναφοράς των οδοστρωμάτων στις θέσεις κατασκευής των νέων τεχνικών έργων, διασφαλίζοντας την ομαλή και ασφαλή κυκλοφορία των οχημάτων.

· Δημοτική Ενότητα Απολλωνίων

1. Αθάνι, δρόμος από Άγιο Κηρύκο προς θέση Καψάλη 

Ο εν λόγω δρόμος, συνολικού μήκους 405 μέτρων περίπου και μεταβλητού πλάτους, έχει υποστεί σημαντικές φθορές στο κατάστρωμά του (ρηγματώσεις και λακκούβες), οι οποίες προκλήθηκαν άμεσα από τα πρόσφατα έντονα καιρικά φαινόμενα και τις ισχυρές βροχοπτώσεις που έπληξαν την περιοχή. Οι φθορές αυτές δυσχεραίνουν αισθητά την ασφαλή διέλευση των οχημάτων και επιβάλλουν την άμεση επέμβαση αποκατάστασης.

Για την οριστική αποκατάσταση της βατότητας και της οδικής ασφάλειας, προβλέπονται οι εξής εργασίες:

· Διάστρωση αρχικής ισοπεδωτικής στρώσης ασφάλτου για την εξομάλυνση των υφιστάμενων ανωμαλιών, καθιζήσεων και λακκουβών του καταστρώματος.

· Διάστρωση τελικής ασφαλτικής στρώσης κυκλοφορίας σε όλο το μήκος του τμήματος, με σκοπό τη δημιουργία ενός ενιαίου, ασφαλούς και ανθεκτικού οδοστρώματος που θα θωρακίσει την οδό έναντι μελλοντικής υδρολογικής καταπόνησης.

2. Αθάνι, δρόμος από Άγιο Κηρύκο προς Γιαλό

Ο δρόμος αυτός, συνολικού μήκους 580 μέτρων περίπου και μεταβλητού πλάτους, έχει υποστεί σημαντικές φθορές στο κατάστρωμά του (ρηγματώσεις και λακκούβες), οι οποίες προκλήθηκαν άμεσα από τα έντονα καιρικά φαινόμενα και τις ισχυρές βροχοπτώσεις που έπληξαν την περιοχή. Οι φθορές αυτές δυσχεραίνουν αισθητά την ασφαλή διέλευση των οχημάτων και επιβάλλουν την άμεση επέμβαση αποκατάστασης.

Για την οριστική αποκατάσταση της βατότητας και της οδικής ασφάλειας, προβλέπονται οι εξής εργασίες:

· Διάστρωση αρχικής ισοπεδωτικής στρώσης ασφάλτου για την εξομάλυνση των υφιστάμενων ανωμαλιών, καθιζήσεων και λακκουβών του καταστρώματος.

· Διάστρωση τελικής ασφαλτικής στρώσης κυκλοφορίας σε όλο το μήκος του τμήματος, με σκοπό τη δημιουργία ενός ενιαίου, ασφαλούς και ανθεκτικού οδοστρώματος που θα θωρακίσει την οδό έναντι μελλοντικής υδρολογικής καταπόνησης.

3. Αμμούσω, κεντρικός δρόμος

Η εν λόγω ασφαλτοστρωμένή οδός, έχει υποστεί σοβαρές βλάβες, παρουσιάζοντας εκτεταμένες ρηγματώσεις και καθιζήσεις σε αρκετά σημεία του μήκους του. Οι συγκεκριμένες φθορές οφείλονται άμεσα στα ισχυρά καιρικά φαινόμενα που έπληξαν την περιοχή, επηρεάζοντας καταλυτικά τη φέρουσα ικανότητα της οδού και καθιστώντας τη διέλευση των οχημάτων επισφαλή.

Για την οριστική και πλήρη αποκατάσταση των πληγέντων τμημάτων, προβλέπεται η εκτέλεση ολοκληρωμένων εργασιών οδοστρωσίας και ασφαλτικών, οι οποίες περιλαμβάνουν:

· Εκσκαφή και πλήρης απομάκρυνση των κατεστραμμένων ασφαλτικών στρώσεων, καθώς και του ακατάλληλου υπεδάφους στα σημεία των καθιζήσεων και των τοπικών αστοχιών.

· Κατασκευή νέας στρώσης βάσης με κατάλληλα επιλεγμένα υλικά για την επαναφορά και διασφάλιση της απαιτούμενης φέρουσας ικανότητας της οδού.

·  Εφαρμογή προεπάλειψης με ασφαλτικό γαλάκτωμα, με σκοπό τη διασφάλιση της ιδανικής πρόσφυσης μεταξύ των στρώσεων του οδοστρώματος.

· Διάστρωση ισοπεδωτικής στρώσης ασφάλτου για την άρση των ανωμαλιών και την πλήρη εξομάλυνση του καταστρώματος.

· Διάστρωση της τελικής ασφαλτικής στρώσης κυκλοφορίας, διασφαλίζοντας την ομαλή, άνετη και ασφαλή κυκλοφορία των οχημάτων και θωρακίζοντας την οδό έναντι μελλοντικών καιρικών καταπονήσεων.

4. Δράγανος δρόμος στην θέση Καλομπόρο

Θα τοποθετηθούν στηθαία ασφαλείας σε μήκος 250μ.

5. Άγιος Πέτρος, αποκατάσταση αργολιθοδομής

Επί δημοτικής οδού στον οικισμό του Αγίου Πέτρου, παρατηρήθηκε σοβαρή αστοχία σε αργολιθοδομή λόγω των έντονων καιρικών φαινομένων και των ισχυρών βροχοπτώσεων. Ειδικότερα, παλιά αργολιθοδομή που βρίσκεται ανάντι της οδού, συνολικού μήκους 70 μέτρων και μέγιστου ύψους 3,00 μέτρων, αποδιοργανώθηκε και τμήμα αυτής κατέρρευσε. Η κατάρρευση αυτή παρέσυρε τμήμα του πρανούς του δρόμου, δημιουργώντας άμεσο και σοβαρό κίνδυνο πρόκλησης ατυχημάτων κατά τη διέλευση πεζών και οχημάτων και απειλώντας τη σταθερότητα του οδοστρώματος.

Για την οριστική άρση της επικινδυνότητας, την αποκατάσταση της γεωμετρίας της οδού και τη θωράκιση του πρανούς, προβλέπεται η εκτέλεση των ακόλουθων εργασιών:

· Καθαίρεση του υπολειπόμενου τμήματος της υφιστάμενης κατεστραμμένης αργολιθοδομής και εκτέλεση απαιτούμενων εκσκαφών για τη διάνοιξη και προετοιμασία των νέων θεμελίων.

· Κατασκευή νέου τοιχίου αντιστήριξης από οπλισμένο σκυρόδεμα κατηγορίας C20/25, με σκοπό τη μόνιμη και ασφαλή συγκράτηση του πρανούς.

· Κατασκευή νέας αργολιθοδομής ενισχυμένης με κρυφοσεναζ και κρυφοκολώνες.

· Πλήρωση και κατασκευή επιχώματος πίσω από το νέο τοιχίο με τη χρήση κατάλληλων, πιστοποιημένων υλικών λατομείου.

· Σκυροδέτηση της οδού με σκυρόδεμα κατηγορίας C16/20 επί δομικού πλέγματος, για την προστασία της υποδομής από τη διήθηση των όμβριων υδάτων.

6. Άγιος Ηλίας, θέση Λύμπες

Στη θέση «Λύμπες», η υφιστάμενη υποδομή έχει πληγεί καίρια από τα έντονα καιρικά φαινόμενα και τις ισχυρές βροχοπτώσεις. Ειδικότερα, σε μήκος 15 μέτρων, η υφιστάμενη ξηρολιθοδομή κατάντι του δρόμου έχει αποδιοργανωθεί και σημαντικό τμήμα της έχει καταρρεύσει, απειλώντας τη σταθερότητα του οδοστρώματος και εγκυμονώντας σοβαρούς κινδύνους για την ασφαλή κυκλοφορία. Παράλληλα, στην ίδια περιοχή κρίνεται αναγκαία η βελτίωση της γεωμετρίας της οδού μέσω τοπικής διαπλάτυνσης.

Για την άρση της επικινδυνότητας, την προστασία του πρανούς και τη βελτίωση της βατότητας, προβλέπεται η εκτέλεση των ακόλουθων τεχνικών εργασιών:

· Καθαίρεση του υπολειπόμενου κατεστραμμένου τμήματος της υφιστάμενης ξηρολιθοδομής και κατασκευή νέου, ανθεκτικού τοιχίου οπλισμένου σκυροδέματος για τη μόνιμη και ασφαλή αντιστήριξη της οδού.

· Καθαίρεση της υφιστάμενης ξηρολιθοδομής στα ανάντη του δρόμου και εκτέλεση εργασιών γενικών εκσκαφών για την αύξηση του διαθέσιμου πλάτους κυκλοφορίας.

· Κατασκευή νέας αργολιθοδομής στη θέση των εκσκαφών για τη συγκράτηση και προστασία του ανάντη πρανούς.

· Διάστρωση σκυροδέματος κατηγορίας C16/20 επί δομικού πλέγματος, για την προστασία του ερεισματος και της υποδομής από τη διήθηση των όμβριων υδάτων και τη διασφάλιση της μακροβιότητας του έργου.

7. Χορτάτα, Δαφνοπαναγιά

Η αγροτική οδός που εξυπηρετεί την πρόσβαση στην περιοχή «Δαφνοπαναγιά» Χορτάτων, συνολικού μήκους περίπου 1.400 μέτρων και πλάτους 3,00 μέτρων, έχει υποστεί εκτεταμένες και σοβαρές βλάβες. Το οδόστρωμα, εκτός από τα πρώτα 100 μέτρα που είναι τσιμεντοστρωμένα, αποτελείται από αυτούσια αμμοχάλικα τα οποία έχουν υποστεί έντονη διάβρωση και αποσάθρωση που προκλήθηκαν άμεσα από τα έντονα καιρικά φαινόμενα, τις ισχυρές βροχοπτώσεις. Ως αποτέλεσμα, η οδός έχει καταστεί απροσπέλαστη από συνήθη οχήματα και προσεγγίζεται με εξαιρετική δυσκολία αποκλειστικά από ειδικά οχήματα εκτός δρόμου (4x4).

Για την οριστική άρση του αποκλεισμού, την αποκατάσταση της προσπελασιμότητας και τη θωράκιση της οδού έναντι μελλοντικών καιρικών φαινομένων, προβλέπεται η εκτέλεση των ακόλουθων εργασιών:

· Διάστρωση εκ νέου με αμμοχάλικο μεταβλητού πάχους για την πλήρη εξομάλυνση των έντονα διαβρωμένων σημείων και τη δημιουργία σταθερού υποβάθρου, ώστε να καταστεί εφικτή στη συνέχεια η τσιμεντόστρωση της οδού.

Κατασκευή των απαραίτητων τεχνικών έργων και διευθέτηση της οδού για να διασφαλιστεί η ορθή και ελεγχόμενη απορροή των όμβριων υδάτων, αποτρέποντας την επανάληψη των φαινομένων διάβρωσης με τις πρώτες βροχές

                                                          ΕΙΣΗΓΟΥΜΑΣΤΕ

την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 2.000.000,00 Ευρώ(με ΦΠΑ 24%).

Τρόπος εκτέλεσης του έργου με ηλεκτρονικό διαγωνισμό μέσω του Εθνικού Συστήματος ηλεκτρονικών δημόσιων συμβάσεων.
Η Επιτροπή μετά από διαλογική συζήτηση λαμβάνοντας υπόψη

                            1.την ανωτέρω εισήγηση

2.τις δ/ξεις  των άρθρων 139 έως 147 του Ν. 5314/2026

3.τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ ΟΜΟΦΩΝΑ
την έγκριση  της μελέτης και των τευχών δημοπράτησης, σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 2.000.000,00 Ευρώ(με ΦΠΑ 24%).

                
Η απόφαση αυτή πήρε αύξοντα αριθμό: 306/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26
1

